b"\n_START_ARTICLE_\nProducci\xc3\xb3 de cinema digital\n_START_PARAGRAPH_\nLa producci\xc3\xb3 de cinema digital consta dels processos, productes i sistemes que tendeixen a eliminar o minimitzar l'\xc3\xbas del suport qu\xc3\xadmic (negatiu) en les fases d'elaboraci\xc3\xb3 i consum del producte cinematogr\xc3\xa0fic. El cinema digital es defineix llavors com aquell que utilitza la tecnologia digital per gravar, distribuir i projectar aquestes pel\xc2\xb7l\xc3\xadcules. El conjunt de la tecnologia i el posterior \xc3\xbas donen lloc a una alta resoluci\xc3\xb3 d'imatges, causada per l'abs\xc3\xa8ncia dels aspectes negatius que apareixen en l'emmagatzematge habitual, mec\xc3\xa0nic. Aquest cinema es diferencia del cinema convencional, ja que es basa en la representaci\xc3\xb3 de la brillantor i el color p\xc3\xadxel a p\xc3\xadxel, en comptes de representar les imatges plasmades en una emulsi\xc3\xb3 qu\xc3\xadmica sobre una pel\xc2\xb7l\xc3\xadcula.\n_START_SECTION_\nAdquisici\xc3\xb3 anal\xc3\xb2gica\n_START_PARAGRAPH_\n\xc3\x89s una t\xc3\xa8cnica f\xc3\xadsico-qu\xc3\xadmica amb la qual s'aconsegueixen imatges permanents, gr\xc3\xa0cies a l'acci\xc3\xb3 de la llum, sobre superf\xc3\xadcies sensibilitzades per certs components qu\xc3\xadmics. La pel\xc2\xb7l\xc3\xadcula \xc3\xa9s una emulsi\xc3\xb3 qu\xc3\xadmica que consta d'una gelatina sobre una base de cegat transparent de cel\xc2\xb7lulosa de poli\xc3\xa8ster. Cont\xc3\xa9 components f\xc3\xadsics fotosensibles com la plata, el clorur, el bromur i el iodur (halurs de plata)._NEWLINE_Es pot dir que les fases de qu\xc3\xa8 consta l'adquisici\xc3\xb3 cinema es basen en les fases que experimenta la pel\xc2\xb7l\xc3\xadcula fotogr\xc3\xa0fica d'una c\xc3\xa0mera. La necessitat de moltes fotografies per segon ens porta a la necessitat d'un mecanisme espec\xc3\xadfic que permeti el transport r\xc3\xa0pid de la pel\xc2\xb7l\xc3\xadcula dintre de la c\xc3\xa0mera. Aix\xc3\xad, per 24 imatges per segon es necessiten 27 metres de negatiu de 35\xc2\xa0mm; els xasis de la c\xc3\xa0mera porten entre 122 i 305 metres. Per treure suaument la cinta de rotllos tan llargs i per emmagatzemar-la un cop impressionada, aquesta ha de c\xc3\xb3rrer cont\xc3\xadnuament dintre de la c\xc3\xa0mera mentre que a la c\xc3\xa0mera fotogr\xc3\xa0fica ha de c\xc3\xb3rrer sempre que s'impressionin els fotogrames, \xc3\xa9s a dir, es faci una foto._NEWLINE_El que succeeix qu\xc3\xadmicament \xc3\xa9s que la llum produeix una reacci\xc3\xb3 qu\xc3\xadmica en els cristalls per crear imatges latents consistents en petits grups de punts de plata. Les imatges latents s\xc3\xb3n amplificades bilions de vegades quan el negatiu \xc3\xa9s processat.\n_START_SECTION_\nAdquisici\xc3\xb3 digital versus adquisici\xc3\xb3 anal\xc3\xb2gica\n_START_PARAGRAPH_\nUn frame de color escanejat digitalment a una resoluci\xc3\xb3 de 4K per 3K amb una profunditat de 10 bits, cont\xc3\xa9 50 MBytes d'informaci\xc3\xb3, en canvi dintre d'un quadre d'un negatiu de 35\xc2\xa0mm hi ha molta m\xc3\xa9s informaci\xc3\xb3. Tamb\xc3\xa9 existeixen difer\xc3\xa8ncies en el marge din\xc3\xa0mic. Les c\xc3\xa0meres digitals m\xc3\xa9s completes poden registrar detalls d'ombres en canvi amb molta llum perden textura i color. Aix\xc3\xad, una c\xc3\xa0mera dissenyada per un format cinematogr\xc3\xa0fic (35\xc2\xa0mm) ha d'escollir entre la resoluci\xc3\xb3 i el rang din\xc3\xa0mic. Al compactar m\xc3\xa9s p\xc3\xadxels al sensor CCD per augmentar la resoluci\xc3\xb3 fa que es cre\xc3\xafn p\xc3\xadxels m\xc3\xa9s petits, capturant menys fotons que emmagatzemen menys c\xc3\xa0rrega i a la vegada una sensibilitat i rang d'exposici\xc3\xb3 menor. A m\xc3\xa9s les c\xc3\xa0meres digitals no funcionen b\xc3\xa9 amb molta exposici\xc3\xb3 a la llum i es perd informaci\xc3\xb3. Els p\xc3\xadxels petits requerits per imatges d'alta resoluci\xc3\xb3 se saturen amb la llum m\xc3\xa9s r\xc3\xa0pid que els p\xc3\xadxels grans, fent que la imatge tingui menys qualitat; qualitat molt dif\xc3\xadcil d'augmentar en els processos de postproducci\xc3\xb3, perdent aix\xc3\xad molts detalls. Quant als m\xc3\xa8tode d'emmagatzemament, actualment les pel\xc2\xb7l\xc3\xadcules, sempre que estiguin ben emmagatzemades, poden durar centenars d'anys mentre que els arxius digitals s\xc3\xb3n m\xc3\xa9s vol\xc3\xa0tils, i constantment estan en canvi, fet que augmenta aquest escur\xc3\xa7ament de vida. Incl\xc3\xbas Hollywood est\xc3\xa0 pensant a emmagatzemar t\xc3\xadtols creats digitalment en pel\xc2\xb7l\xc3\xadcules per assegurar-ne una vida m\xc3\xa9s llarga._NEWLINE_Amb el v\xc3\xaddeo digital obtenim una millora sobre el senyal anal\xc3\xb2gic per\xc3\xb2 el m\xc3\xa8tode d'emmagatzemament \xc3\xa9s encara la cinta magn\xc3\xa8tica o el disc dur, completament vol\xc3\xa0tils. A favor de l'adquisici\xc3\xb3 digital, s'ha de dir que aquest propi suport en disc ha portat fins a nous i millorats sistemes de compressi\xc3\xb3 i aix\xc3\xb2 permet que els ordinadors emmagatzemin gran quantitat d'informaci\xc3\xb3 i fa m\xc3\xa9s f\xc3\xa0cil i r\xc3\xa0pid el proc\xc3\xa9s d'edici\xc3\xb3 i postproducci\xc3\xb3. Aquesta facilitat ve donada perqu\xc3\xa8 quan el v\xc3\xaddeo est\xc3\xa0 emmagatzemat en disc dur podem accedir a imatges aleat\xc3\xb2riament i instant\xc3\xa0niament._NEWLINE_Per poder fer una bona comparaci\xc3\xb3 entre imatges digitals i imatges adquirides anal\xc3\xb2gicament, haur\xc3\xadem de comparar-les amb la mateixes unitats. Alguns fabricants afirmen que una imatge digital t\xc3\xa9 la mateixa qualitat que un negatiu de 35\xc2\xa0mm si arriba a tenir 20 Mp\xc3\xadxels, aix\xc3\xb2 \xc3\xa9s equivalent a dir que la imatge t\xc3\xa9 5500x3600 p\xc3\xadxels, suposant que la imatge s'adquireixi en un suport de 24x36 mm necessitar\xc3\xadem una resoluci\xc3\xb3 aproximada de 3600 ppp.\n_START_SECTION_\nProc\xc3\xa9s de producci\xc3\xb3\n_START_PARAGRAPH_\nAquesta fase d'anul\xc2\xb7laci\xc3\xb3 del negatiu o pel\xc2\xb7l\xc3\xadcula fotoqu\xc3\xadmica no \xc3\xa9s f\xc3\xa0cil. Actualment el que es fa \xc3\xa9s postproducci\xc3\xb3 digital sobre el negatiu, ja que fins al moment no s'ha trobat cap sistema de registre digital que aporti tanta informaci\xc3\xb3 tant en quantitat com en qualitat que ofereix el negatiu de 35\xc2\xa0mm, tal com hem vist anteriorment. Estan apareixent sensors amb molta resoluci\xc3\xb3 (com les c\xc3\xa0meres de Cinealta (Sony) prove\xc3\xafdes de CCD de 2/3 de polzada), per\xc3\xb2 la textura encara no \xc3\xa9s la desitjada i no arriben a matisar tants detalls com les d'una pel\xc2\xb7l\xc3\xadcula de 35\xc2\xa0mm._NEWLINE_Intermediate Digital \xc3\xa9s una t\xc3\xa8cnica per portar la filmaci\xc3\xb3 fins a una pel\xc2\xb7l\xc3\xadcula en format digital, abans d'obtenir la c\xc3\xb2pia final d'aquesta. El projecte filmat amb negatiu \xc3\xa9s transferit a v\xc3\xaddeo o dades (HD, 2K o 4K), per l'edici\xc3\xb3, efectes, t\xc3\xadtols i correcci\xc3\xb3 de color per acabar sent transferit de nou a un negatiu per ser reprodu\xc3\xaft."